
        REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E
R J E Š E N J E



Trgovački sud u Osijeku, po stečajnom sucu mr. sc. Borisu Vukoviću, povodom prijedloga REPUBLIKA HRVATSKA Ministarstvo financija, Porezna uprava Područni ured Osijek, OIB: 18683136487, zastupana po Županijskom državnom odvjetništvu u Osijeku za otvaranje stečajnog postupka nad dužnikom AGRO-FLORINA j.d.o.o., Osijek, Antuna Kanižlića 14, MBS: 030161569, OIB: 34184499767, dana 19. veljače 2018. godine 



r i j e š i o   j e



I  OBUSTAVLJA SE stečajni postupak nad dužnikom AGRO-FLORINA j.d.o.o., Osijek, Antuna Kanižlića 14, MBS: 030161569, OIB: 34184499767. 

II Troškove provedenog prethodnog postupka u iznosu od 4.500,00 kn dužan je naknaditi dužnik. 

III Ročište radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka zakazano za 6. ožujak 2018. godine u 9,15 sati neće se održati.


Obrazloženje



Dana 25. listopada 2017. godine zaprimljen je na ovome sudu zahtjev FINE Regionalni centar Osijek, Podružnica Osijek, L. Jägera 3, OIB: 85821130368, klasa: 110-07/17-01/04 Ur. broj 04-06-17-5131 od 24. listopada 2017. godine, za provedbu skraćenog stečajnog postupka nad dužnikom AGRO-FLORINA j.d.o.o., Osijek, Antuna Kanižlića 14, MBS: 030161569, OIB: 34184499767.

U zahtjevu je navela da na dan 23. listopada 2017.  godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 6.370,00 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Navodi da dužnik nema zaposlenih radnika.

FINA je dostavila popis računa i oročenih novčanih sredstava dužnika na dan 23. listopada 2017.  godine te u svom podnesku od 24. listopada 2017. godine navodi da dužnik na dan 23. listopada 2017. godine u Jedinstvenom registru računa ima otvorene sljedeće račune i oročena novčana sredstva HR9023900011100917308 Hrvatska poštanska banka d.d., te da na temelju čl. 112. st. 5. SZ-a dužnik na ime predujma za namirenje troškova stečajnog postupka nema zaplijenjena novčana sredstva.

Trgovački sud u Osijeku je dana 17. studenog 2017. godine objavio oglas na mrežnoj stranici e-Oglasna ploča sudova pod poslovnim brojem St-1519/2017-3 od 17. studenog 2017.  godine sukladno čl. 430. Stečajnog zakona (Narodne novine 71/15) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431. Stečajnog zakona. 

Podneskom zaprimljenim, kod ovog suda dana 24. studenog 2017. godine, vjerovnik REPUBLIKA HRVATSKA Ministarstvo financija, Porezna uprava Područni ured Osijek, OIB: 18683136487, zastupana po Županijskom državnom odvjetništvu u Osijeku, podnijela je  prijedlog za otvaranjem stečajnog postupka nad dužnikom AGRO-FLORINA j.d.o.o., Osijek, Antuna Kanižlića 14, MBS: 030161569, OIB: 34184499767, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.   

Slijedom navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. Stečajnog zakona (Narodne novine 71/15 i 104/17 dalje: SZ-a) sukladno članku 433. SZ-a obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredbi Stečajnog zakona.

Dana 8. veljače 2018. zaprimljeno je na ovome sudu izvješće privremenog stečajnog upravitelja od 8. veljače 2018. u privitku kojeg dostavlja i Potvrdu FINE o blokadi računa i novčanih sredstava ovršenika od 1. veljače 2018. godine iz koje je vidljivo da na računima i novčanim sredstvima stečajnog dužnika na dan izdavanja potvrde nema nepodmirenih obveza za plaćanje te da isti nije u blokadi. 

Sud je izvršio uvid u spis i dokumente u spisu i to Potvrdu FINE o blokadi računa i novčanih sredstava ovršenika od 1. veljače 2018. i servis e-Blokade Očevidnik neizvršenih osnova za plaćanje na dan 9. veljače 2018. te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. Stečajnog zakona („Narodne novine“ broj 71/15 i 104/17; u daljnjem tekstu SZ) i čl. 112. st. 7. SZ-a.

Budući da je dužnik do završetka prethodnoga postupka postao sposoban za plaćanje sud je skladu s čl. 128. st. 9. SZ-a obustavio postupak, a troškove provedenog postupka koje u skladu s čl. 114. st. 1. SZ-a čini iznos predujma od 1.000,00 kn za Fond za namirenje troškova stečajnoga postupka i dodatni iznos od 3.500,00 kn za nagradu privremenom stečajnom upravitelju dužan je naknaditi dužnik. 

U Osijeku 19. veljače 2018.                
STEČAJNI SUDAC
[bookmark: _GoBack]mr. sc. Boris Vuković

Zapisničar Danijela Špeletić



UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.

DNA:
-predlagatelju po ŽDO GUO  u Osijeku
-dužniku AGRO-FLORINA j.d.o.o., Osijek, Antuna Kanižlića 14
-privremenom steč. upravitelju Filipu Babić, Osijek, Trg bana Josipa Jelačića 18  
-eOgl. ploča
-riješeno obustavom
-kal 12.3.18.

